stanford-oval/wikipedia huggingface dataset:
סלמנדרה - כרוניקה של משפחה יהודית במאה העשרים
ביקורת

קיימים מספר רבדים לביקורת על הכרוניקה של די-נור. ראשית נטען כי כתביו של די-נור משמשים על ידי מדינת ישראל כאבן יסוד בזיכרון השואה ובתיעודה על אף שיש יצירות ספרותיות מתאימות יותר. בהקשר זה הביקורת החריפה ביותר היא על הלימוד המופרז שנעשה ביצירותיו של די-נור לבגרות בספרות בעבר, בעוד יצירות ספרות אחרות העוסקת בשואה הודרו ממנה.
שנית, קיימת הטענה כי ספריו של ק. צטניק אינם מבוססים על המציאות, על אף שקיים קונצנזוס רחב כי ספריו כן מתארים את עברו. הוויכוח הבולט הוא בדבר סיפורי ההתעללות המינית בדניאלה ובילד מוני כאשר נטען כי אלו הם זוועות פרי המצאתו של המחבר. יש הטוענים כי לא היה קיים בלוק 24 באושוויץ או לחלופין, היה בלוק אך לא נוצלו בו יהודיות. כך גם נטען שלא היו תופעות של קניבליזם או ניצול מיני של ילדים קטנים. ד"ר חנה יבלונקה אמרה כי המצב בשואה היה מספיק גרוע גם בלי להמציא דברים.
ביקורת שהועלתה על ידי רבים, וביניהם המבקר דן מירון טענה כי ספריו נושאים אופי פורונוגרפי. בביקורת נוספת נטען שבעוד שאר הספרות האירוטית המתרחשת על רקע השואה ("סטאלגים") הוצאה מהמתחם הציבורי, ספריו של די-נור לא רק שהיו מהראשונים בתחום וייתכן שגרמו לתופעה כולה אלא נותרו יצירות מוערכות ומומלצות לקריאה.
ראו גם

זוכי פרס ק. צטניק
הערות שוליים

↑  סיפור אשר סוקר בנספח "כיצד תלמיד גימנסיה, המכור לסמים, ניצל ונרפא" במהדורות שהוצאו על ידי משרד החינוך
↑  מתוך דבריו של יוסף קלארמן בטקס הענקת אות הוקרה ופרס ק. צטניק בשנת 1982
1 2 3  נח קליגר, האיש מכוכב האפר אושוויץ, באתר ynet, 23 ביולי 2001
↑  כמה דוגמאות: בסלמנדרה מתריס אלואיז שאפראן לאחר שכל משפחתו נשלחת למחנות "הא? וכל זאת בשביל שרוממתי וסלסלתי את שמך על -פני האדמה הזאת?...". באושוויץ הופך הארי את גופתו של שאפראן "אין השמים כדאים לראות את צלמו ודמותו של מוזלמן זה". בשעון מוזכר ויכוח בין האסיר פרבר לרב משילוו על האיסור שהטיל הרבי למרוד. גם בצופן מוזכר הרבי משילוו אשר מנע מרד ואפילו במידה ומדובר בבחירת סוג המוות
↑  מאמרו של ק. צטניק "שלושה היינו" (מצבה), המדריך, עמ' 205
↑  יחיאל שיינטוך, "א.דמ.ע.- לבירור מושג מפתח בכתבי ק. צטניק". חוליות: דפים למחקר בספרות יידיש וזיקותיה לספרות העברית, 5 ירושלים חורף 1999
↑  פיפל הוא כינוי לילדים קטנים במחנות ההשמדה ששימשו קורבנות מין עבור ראשי הבלוקים
↑  הקאפו פרוכטנבוים באושוויץ, אתר "דעת" מטעם מכללת הרצוג
↑  פרימו לוי הוא שם אשר עולה תכופות בביקורות אלה
↑  הבולט בהם הוא חוקר חייו של די-נור, יחיאל שטיינוך, אשר טען כי די-נור תיאר רק מה שהוא ראה
1 2  דליה קרפל, אכן תמונות קשות, באתר הארץ, 4 ביולי 2007
↑  ISABEL KERSHNER,Israel’s Unexpected Spinoff From a Holocaust Trial, הניו-יורק טיימס, 6 בספטמבר 2007
↑  מירב קריסטל, פורנו במחנה הריכוז, באתר ynet, 26 באוקטובר 2007
סמל ניגריה

| --- | --- |

 פרטים
 המחזיק בסמל:  ניגריה 
 תאריך אימוץ:  20 במאי 1960 
 התקנים
 ציצה:  נשר
 מגן:  שחור עם פסים לבנים בצורת Y
 תומכים:  סוסים לבנים
 חלקה:  דשא עם פרחים
 מוטו:  Unity and Faith, Peace and Progress - אחדות ואמונה, שלום וקדמה
 פרטים נוספים
 גרסאות קודמות:  
 
סמל ניגריה אומץ ב-20 במאי 1960.
הסמל מורכב ממגן שחור, המייצג את פוריות האדמה. בתוך המגן שני פסים לבנים עולים ויורדים המתמזגים לפס אחד. הפסים מסמלים שני נהרות הזורמים במדינה: נהר הניז'ר ונהר הבונואה. במגן תומכים זוג סוסים לבנים אציליים, המייצגים את האצילות והכבוד של האומה. מעל המגן ישנם פסים ירוקים לבנים המייצגים את חקלאות ניגריה. החלקה מתחת לסמל היא דשא עם פרחים. הפרחים המפוזרים על הדשא הם הפרח הלאומי של ניגריה, Costus spectacilis, מכיוון שהוא נפוץ בכל רחבי המדינה ומסמל את היופי של האומה. הסלוגן מתחת לחלקה הוא: "אחדות ואמונה, שלום וקדמה". מעל כל הסמל מוצב נשר אדום כהה, המייצג כוח.
גלריית סמלי ניגריה

חותם נשיא ניגריה
חותם סגן נשיא ניגריה
חותם הסנאט של ניגריה
חותם בית הנבחרים של ניגריה
סמלים היסטוריים

סמל ההתנחלות הבריטית במערב אפריקה
סמל מושבת לאגוס
סמל מושבת החסות פרוטקטורט נהרות השמן
סמל מושבת החסות פרוטקטורט חוף ניז'ר
סמל מושבת החסות פרוטקטורט צפון ניגריה
סמל מושבת החסות פרוטקטורט דרום ניגריה
סמלה הישן של ניגריה, אשר הסלוגן שלו היה "אחדות ואמונה". המדינה החזיקה בסמל משנת 1960 ועד שנת 1970
ראו גם

דגל ניגריה
המנון ניגריה
סידי טל

| --- | --- |

 לידה:  8 באוגוסט 1912 צ'רנוביץ, האימפריה האוסטרו-הונגרית 
 פטירה:  17 באוגוסט 1983 (בגיל 71) צ'רנוביץ, ברה"מ 
 מקום קבורה:  Central Cemetery 
 מוקד פעילות:  האימפריה האוסטרו-הונגרית, הרפובליקה העממית של מערב אוקראינה, ברית המועצות 
 שפה מועדפת:  יידיש 
 בן או בת זוג:  Pinchas Falik Pinkas Falik 
 פרסים והוקרה:  אמן כבוד של אוקראינה  אמן כבוד של הרפובליקה הסובייטית הסוציאליסטית האוקראינית 
 
סידי טל (נולדה בשם שרה בירקנטל; 9 בספטמבר 1912–1983) הייתה שחקנית וזמרת יהודיה ילידת בוקובינה, בשפה יידיש, שפעלה ברומניה ובברית המועצות.
ביוגרפיה

טל נולדה בעיר צ'רנוביץ, אז בתחומה של האימפריה האוסטרו-הונגרית. אביה, לייב בירקנטל, היה אופה.
היא החלה לשיר ולרקוד בעודה ילדה. ב-1926, כשהייתה בת 14 היא הכירה את הבמאית של התיאטרון היידי בצ'רנוביץ שרה קנר, האחרונה נתנה לטל הזדמנות והיא הופיעה באופרטה שולמית. שנתיים לאחר מכן היא עברה לבוקרשט והופיעה שם בתיאטרון יהודי, יותר מאוחר עברה ליאשי וגם שם הופיעה בתיאטרון יהודי. היא שיתפה פעולה עם במאי נודע יעקב שטיינברג.
עם התגברות אנטישמיות ברומניה בסוף שנות השלושים היא כמעט נהרגה בזמן הצגה בתיאטרון של טימישוארה וחזרה לעיר הולדתה, צ'רנוביץ ב-1938. ב-1940 צ'רנוביץ הפכה לחלק מברית המועצות וטל הצטרפה אל התיאטרון היהודי בקישינב.
עם הפלישה הגרמנית לברית המועצות טל התפנתה לטשקנט והשתלבה שם בתעשיית הקולנוע, כמו כן הופיעה בפני החיילים. בקיץ 1945 היא חזרה לצ'רנוביץ. ב-1946 היא ובעלה פנחס פליק החלו לעבוד בתיאטרון הפילהרמוני של צ'רנוביץ, טל בתור שחקנית, ואילו בעלה בתור סגן-מנהל התיאטרון. נושא השואה היה בולט מאוד ביצירתה.
הערות שוליים

↑  סידי טל, במהדורת האינטרנט של האנציקלופדיה היהודית בשפה הרוסית (ברוסית)
| --- | --- |
בקרת זהויות :  NLI: 987007517192405171  ISNI: 0000 0000 4755 1118  LCCN: nr93029009  MusicBrainz: 2c18b93b-1e20-462d-85a7-6981c4e74d30  VIAF: 73728303   WorldCat (עם VIAF): 73728303
סטיבן סאנצ'ז

| --- | --- |

 לידה:  3 בנובמבר 2002 (בן 21) ארצות הברית אל דוראדו הילס, קליפורניה
 שם לידה:  סטיבן כריסטופר סאנצ'ז
 מוקד פעילות:  ארצות הברית 
 תקופת הפעילות:  מ-2019
 עיסוק:  זמר-יוצר
 סוגה:  פופ רוק ‏•‏‏ פולק-פופ
 שפה מועדפת:  אנגלית
 חברת תקליטים:  ריפבליק ‏•‏‏ מרקורי
 אתר רשמי
 פרופיל ב-IMDb
 
סטיבן כריסטופר סאנצ'ז (באנגלית: Stephen Christopher Sanchez; נולד ב-3 בנובמבר 2002) הוא זמר-יוצר אמריקאי. באוקטובר 2021 סאנצ'ז הוציא את המיני-אלבום הראשון שלו, What Was, Not Now . בספטמבר 2021, סאנצ'ז הוציא את הסינגל "Until I Found You", שהגיע למקום ה-23 בבילבורד הוט 100 ולמקום ה-16 במצעד הסינגלים הבריטי.
קריירה

ביוני 2020, סאנצ'ז פרסם גרסת כיסוי של "Cigarette Daydreams" של Cage The Elephant בטיקטוק ובנה קהל באמצעות זרם קבוע של תוכן, ומשך למעלה מ-122.1 אלף עוקבים בפלטפורמה.
לאחר ששיתף קטע מ"Lady by the Sea", הזמר והיוצר ג'רמי צוקר הושיט יד והציע להפיק את הגרסה הרשמית של השיר, שיצאה ביולי 2020; כתוצאה מכך סאנצ'ז חתם על חוזה עם ריפבליק רקורדס. סאנצ'ז עבד עם המפיק איאן פיצ'וק על המיני אלבום הראשון שלו, What Was, Not Now, שיצא באוקטובר 2021.
בנובמבר 2022, הוא הוציא סינגל עם אש, ששמו "Missing You".
בינואר 2023, הוא הוציא סינגל בשם "Evangeline" שהחל את מסע השיווק של סיבוב ההופעות העתידי שלו.
סאנצ'ז הופיע בתוכנית האירוח של ג'ימי פאלון כדי לקדם את השיר החדש ואת סיבוב ההופעות שלו. סאנצ'ז ביצע את השיר שלו "Evangeline" בתוכנית.
באפריל 2023, סאנצ'ז הוציא את הסינגל הבא שלו, "Only Girl", אותו ביצע במהלך סיבוב ההופעות הראשון שלו בארצות הברית. ב-3 באוגוסט הוציא את הסינגל "Be More".
דיסקוגרפיה > מיני אלבומים

2021: What Was, Not Now
2022: Easy on My Eyes
דיסקוגרפיה > סינגלים

2020: "Lady by the Sea"
2021: "Kayla"
2021: "Until I Found You"
2022: "2000 Miles"
2022: "Missing You"
2023: "Evangeline"
2023: "Only Girl"
2023: "Be More"
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2023 | פרסי בחירת הילדים של ניקלודיאון | כוכב המוזיקה החברתית האהוב | סטיבן סאנצ'ז | מועמדות |  |
| 2023 | פרסי הווידאו קליפים של MTV | הופעת הפוש של השנה | "Until I Found You" | מועמדות |  |
| 2023 | פרסי המוזיקה של בילבורד | שיר רוק מוביל | "Until I Found You" | מועמדות |  |
| 2023 | פרסי המוזיקה של בילבורד | אמן רוק מוביל | סטיבן סאנצ'ז | מועמדות |  |
| 2024 | פרס בחירת הקהל | האמן החדש של השנה | סטיבן סאנצ'ז | מועמדות |  |
| 2024 | פרסי המוזיקה של iHeartRadio | אמן הפופ החדש הטוב ביותר | סטיבן סאנצ'ז | מועמדות |  |
הערות שוליים

1 2  "Stephen Sanchez". Republic Records. נבדק ב-22 ביוני 2022. {{cite web}}:  (עזרה)
↑  בחירות העורכים - כאן 88 | 26.4.2022, באתר כאן – תאגיד השידור הישראלי, 27 באפריל 2022
↑  Paul, Larisha (25 בינואר 2023). "Stephen Sanchez Heads Back to 1964 with 'Evangeline' Live Performance Debut on 'The Tonight Show'". Rolling Stone. {{cite web}}:  (עזרה)
↑  Clash Magazine Music News, Reviews & Interviews, Robin Murray, Stephen Sanchez Launches Debut Album 'Angel Face' | News, Clash Magazine Music News, Reviews & Interviews, ‏2023-08-04 (באנגלית בריטית)
↑  "Lady by the Sea – Single". Apple Music. נבדק ב-22 ביוני 2022. {{cite web}}:  (עזרה)
↑  "Kayla – Single". Apple Music. נבדק ב-22 ביוני 2022. {{cite web}}:  (עזרה)
↑  "Until I Found You – Single". Apple Music. נבדק ב-22 ביוני 2022. {{cite web}}:  (עזרה)
↑  Atkinson, Katie (4 במרץ 2023). "Here Are the Winners of the 2023 Nickelodeon Kids' Choice Awards: Complete List". Billboard. נבדק ב-5 במרץ 2023. {{cite web}}:  (עזרה)
↑  Atkinson, Katie (12 בספטמבר 2023). "Here Are the 2023 MTV VMAs Winners: Full List". Billboard. נבדק ב-13 בספטמבר 2023. {{cite web}}:  (עזרה)
↑  Lewis, Hilary (26 באוקטובר 2023). "Taylor Swift Tops 2023 Billboard Music Awards Finalists". The Hollywood Reporter. ארכיון מ-26 באוקטובר 2023. נבדק ב-26 באוקטובר 2023. {{cite journal}}:  (עזרה)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Grein, Paul (18 בינואר 2024). "Taylor Swift Leads 2024 iHeartRadio Music Awards Nods, With Jelly Roll, 21 Savage & SZA Close Behind: Full List". Billboard. נבדק ב-21 בינואר 2024. {{cite web}}:  (עזרה)
| --- | --- |
בקרת זהויות :  BnF: cb18110501c (data)  ISNI: 0000 0005 1315 6589  MusicBrainz: a9c38fd2-04be-4bc6-a3bc-96508b226508  SUDOC: 27734610X  VIAF: 4170000541671902326   WorldCat (עם VIAF): 4170000541671902326
סיטי (אי)

| --- | --- |

 נתונים גאוגרפיים
 מיקום:  הברונקס שבניו יורק
 קואורדינטות:  40°50′51.29″N 73°47′11.32″W﻿ / ﻿40.8475806°N 73.7864778°W﻿ / 40.8475806; -73.7864778
 שטח:  253 אקר
 אורך:  2.4 קילומטר
 רוחב:  0.8 קילומטר
 נתונים מדיניים
 מדינה:  ארצות הברית ארצות הברית
 אוכלוסייה:  4,362
 אזור זמן:  UTC-5
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיסיטי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיסיטי
 
האי סיטי (באנגלית: City Island) הוא אי קטן שאורכו 2.4 ק"מ ורוחבו 1 ק"מ המהווה חלק מרובע הברונקס של העיר ניו יורק. באי מתגוררים כ-4,630 תושבים (מרץ 2006).
האי ממוקם בקצהו המערבי של מפרץ לונג איילנד, דרומית למפרץ פלהאם ומזרחית למפרץ איסטצ'סטר. בין האי סיטי והאי הסמוך הארט נמצא נמל האי סיטי. בצפון מזרח האי נמצא האי היי, ובקצהו הדרומי של האי נמצא מגדלור סטפינג סטונז.
האי סיטי משמר בצורתו את כפרי הדייג של ניו אינגלנד מראשית המאה הקודמת. מרבית העסקים באי מרוכזים סביב הרחוב הראשי של האי. האי מפורסם במסעדות מאכלי הים הרבות שבו ובחנויות לממכר העתיקות המרוכזות ברחוב הראשי.
מוסדות

באי נמצאת הספרייה הציבורית הקטנה ביותר מבין הספריות הציבוריות של ניו יורק (וזאת אף לאחר שלאחרונה הוכפלה גודלה של הספרייה).
באי כנסייה קתולית (כנסיית כוכב מריה הקדושה של הכס הקדוש - Saint Mary Star of the Sea Holy Roman Catholic Church), כנסייה מתודיסטית ("טריניטי"), כנסייה אפיסקופלית ("גרייס") ובית כנסת ("בית אל").
העיתון המקומי - "חדשות האי" ("The Island Current") מוציא לאור 10 גיליונות בשנה.
תחבורה

החל משנת 1760 שימשה מעבורת כבל לקשר בין האי לבין רודמנס נק בלונג איילנד. רק בשנת 1873 נבנה גשר המקשר בין האי ללונג איילנד ביוזמת איגוד של אנשי עסקים הכולל את ג. ו. הורטון (G.W. Horton), בן הדג'מן (Ben Hedgeman) ודייוויד קארל (David Carll).
בשנת 1901 נבנה גשר בן שלושה נתיבים הקרוי גשר סיטי איילנד. גשר פרטי נוסף מחבר את האי לאי היי.
האי מקושר לשאר העיר באמצעות שני קווי אוטובוסים. מעבורת משמשת לקשר בין האי לאי הארט לצורך העברת אסירים, ואינה מיועדת לשימוש הציבור.
תיירות

האי מפורסם במסעדות מאכלי הים הרבות שבו (מרביתן פעילות רק בחודשי הקיץ).
באי מוזיאון ימי קאן, וכן מספר אתרים תיירותיים כגון אחוזת סמיול פל בה צולם הסרט "רעל ותחרה".
מועדוני שיט

באי ארבעה מועדוני יאכטות הממוקמים בצד האי הפונה לכיוון איסטצ'סטר (מצפון לדרום): מועדן היאכטון הארלם (Harlem Yacht Club), מועדון היאכטות סטויבסאנט (Stuyvesant Yacht Club), מועדון היאכטות האי סיטי (City Island Yacht Club) ומועדון החוף והיאכטות מוריס (Morris Yacht and Beach Club). כמו כן באי נמצא מועדון שיט בקיאקים, ואתרי שיט מפרשים היוצאים ממספר מרינות מסחריות המצויות באי.
סביב האי רציפים רבים המאפשרים מעגן לסירות קטנות ואף לאוניות גדולות.
באי מצויה מספנת מינפורד (Minneford Boat Yard) בה נבנות סירות רבות מדי שנה, רבות מהן זכו בגביע אמריקה במהלך השנים.
סינמטוגרפיה וטלוויזיה

האי מכונה "אי הקולנוע" (Cinema Island), בשל מספר הפעמים הרב שהוא מופיע בסרטים ובסדרות טלוויזיה. באי צולמו סצנות מהסרטים "מסע ארוך אל תוך הלילה" (עם קתרין הפבורן), "התעוררות" (עם רוברט דה נירו ורובין ויליאמס) - סרט שתסריטו התבסס על ספר שנכתב על ידי תושב האי אוליבר סאקס, "אהבה היא כל מה שיש" (עם איליה קאזאן ואנג'לינה ג'ולי) ובסרט "סיפור ברונקס".
בין היתר צולמו באי פרקים מסדרות הטלוויזיה "חוק וסדר: כוונה פלילית" המספר על מקרה אמיתי שקרה בחופי האי.
באי ממוקמים משרדים ואולפנים של חברת ההפקה הרינגטון טאלנטס מאז שנת 2002.
היסטוריה

האי נרכש לראשונה על ידי האציל האנגלי תומאס פל בשנת 1654 ובנה במקום אחוזה. האי נמכר ונרכש פעמים נוספות ובשנת 1761 (עת נקרא האי בשם מינפרס (Minefer's Island), נרכש האי על ידי בנג'מין פאלמר ( Benjamin Palmer) מניו יורק. עד אותה עת היו באי מספר מועט של חוות בה התגוררו כ-1,000 תושבים. פאלמר הקים במקום נמל במטרה להתחרות בנמל ניו יורק, ותכנן הקמת מספנות במקום. פאלמר אף מיפה את האי ותכנן את פני האי (הקצה אזורים למספנות, מגורים, מסחר ואזורי ציבור כגון כנסיות ובתי ספר). פאלמר שלח את תוכניתו לשלטונות הבריטיים וקיבל לחזקתו את כל חופי האי ואת שטחי המים למרחק 120 מטרים מחופי האי - הרשאה זו המכונה "הרשאת פאלמר" ("Palmer Grant") הייתה יחידה במינה, ופעמים רבות ניסו לבטלה בבתי משפט (ניסיונות שכולן נכשלו).
פאלמר שינה את ל"סיטי" ("עיר") במטרה ששם האי יתאים לתוכניתו להקים עיר במקום. בעקבות המהפכה האמריקאית נעצרו תוכניותיו בשל מחסור בממון וההשקעות באי פחתו. 60 שנה מאוחר יותר החלה בניית הספינות באי.
חי וצומח

האי עירוני במרבית שטחיו ובעלי החיים שבו הם בעלי חיים המתגוררים בסמוך לאזורים עירוניים כגון דביבונים, סנאים, ארנבים ובואשיים.
בעלי החיים הבלתי מבויתים באי הם בעיקר מינים רבים של בעלי חיים ימיים וציפורים (בעיקר ציפורי ים), כגון ברווזים, קורמורנים עגורים יוני בר וברבורים. במערב האי ישנו בית גידול מוגן לציפורים.
בשל זיהום הים נאסר הדייג בחופי האי, ומסעדות מאכלי הים שבאי נאלצות להביא את חומרי הגלם שלהם מאזורים מרוחקים.
איכות החיים ואיכות הסביבה

לצורך שיפור איכות החיים ואיכות הסביבה הוצע, במסגרת החלפת הביוב של האזור, להוריד אל מתחת לפני השטח את קווי החשמל, הכבלים והטלפון. תוכנית זו זכתה להתנגדות בשל מחירה ובשל חשש מנזק לקווי המתח בשל הצפות.
מרבית הרחובות הקטנים באי, היוצאים מהרחובות הראשיים, הם רחובות ללא מוצא שבקציהם חופי רחצה. רוב חופי רחצה אלה מגודרים ומשמשים איגודים מקומיים או אנשים פרטיים הגרים ברחוב. מעמד החופים אינו ברור, וככל הנראה השימוש הפרטי שנעשה בהם אינו חוקי.
תושבי האי מתלוננים על משדרי תחנות הרדיו במצויים באי, המפיצים קרינה ברמה גבוהה, וכן על רעש ממטווח קרוב.
גאולוגיה

האי סיטי נוצר ממשקעים שהובאו למקום על ידי קרחונים בסוף עידן הקרח. קרקע האי מורכבת מסלע יסוד שעליו שכבה עבה של חמר אדום וחול. בקצה הדרומי של האי ישנו חמר כחול נדיר.
השכלה

מערכת החינוך באי מנוהלת על ידי מחלקת החינוך של עירית ניו יורק. באי בית ספר ציבורי (שמספרו 175) ובו כיתות לתלמידים החל מגין הגן ועד כיתה ח'. באי אין בית ספר תיכון.
כמו כן באי נמצא בית ספר יסודי פרטי קתולי.
ראו גם

שונית גרין פלאטס
מגדלור סלע ההוצאה להורג
לקריאה נוספת

Tales Of The Clamdiggers מאת אליס פיין (ISBN 0974782319)
City Island and Orchard Beach (Images Of America) מאת קתרין א. סקוט (ISBN 073853546X).
סיטרואן AX

| --- | --- |

 מאפיינים כלליים
 יצרן:  סיטרואן (Citroën)
 שנות ייצור:  1986–1998
 יחידות שיוצרו:  2,561,432 
 הרכבה:  צרפת צרפת  ספרד ספרד
 מודל קודם:  סיטרואן ויזה  סיטרואן LN/LNA
 מודל אחריו:  סיטרואן סקסו
 חברת אם:  קבוצת PSA
 סיווג:  מכונית סופרמיני
 מרכב:  3 דלתות הצ'בק, 5 דלתות הצ'בק
 אורך:  3,525 מ"מ
 רוחב:  1,555מ"מ
 גובה:  1,355 מ"מ
 משקל:  640-850 ק"ג
 בסיס גלגלים:  2,280 מ"מ
 מפרט טכני
 מנוע:  מנוע הנעה קדמית, 1,000 סמ"ק, המפתח 42 כ"ס ו-45 כ"ס, 1,100 סמ"ק המפתח 54 כ"ס, 1,300 סמ"ק המפתח 71 כ"ס (דגם ה-1,300 ספורט - 95 כ"ס, מנוע דיזל 1,400 המפתח 53 כ"ס, 1,400 סמ"ק המפתח 65 כ"ס ו-70 כ"ס, מנוע דיזל 1,500 סמ"ק - המפתח 60 כ"ס, מנוע 1,400gti סמ"ק המפתח 85 כ"ס ו-100 כ"ס (משנת 1991 מנוע הזרקת דלק).
 הילוכים:  תמסורת ידנית - 4 מהירויות, תמסורת ידנית - 5 מהירויות
 
סיטרואן AX, דגם 3 דלתות
סיטרואן AX, דגם 3 דלתות
סיטרואן AX, דגם 5 דלתות, שנת 1995
סיטרואן AX, דגם 5 דלתות האצ'בק, שנת 1990
סיטרואן AX  היא מכונית סופרמיני אשר יוצרה על ידי חברת סיטרואן הצרפתית, חברת בת של קבוצת PSA אשר יוצרה בין השנים 1986–1998.
דגם ה-"הסיטרואן AX" הוצג לראשונה ב-2 באוקטובר 1986, בתערוכת הרכב של פריז.
סך הכל יוצרו 2,561,432 יחידות. ב-1992 עבר הדגם מתיחת פנים, ובשנת 1994 מתיחת פנים נוספת. סיטרואן AX החליפה את דגם הסיטרואן ויזה.
דגם פרוטון טיארה מתוצרת יצרנית הרכב המלזית PROTON Holdings (אנ') אשר יוצרה במלזיה בין השנים 2000 – 1996 מבוסס על דגם "סיטרואן AX".
גרסאות

3 דלתות - האצ'בק
5 דלתות - האצ'בק
דגמים

AX 10
AX 10 E
AX 10 RE
AX 11 RE
AX 11 TE
AX 11 TGE
AX 11 TRE
AX 11 TRS
AX 11
AX 14 TRS
AX 14 TZX
AX 14
AX GT
AX 14 GT
AX GT
AX GTi
AX 4x4
AX Sport
AX K-Way
AX Image
AX Thalassa
AX Volcane
AX 14 D
AX 14 RD
AX 14 TGD
AX 14 TRD
AX 15 D
AX Image D
AX Thalassa D
תמונות

סיטרואן AX, דגם GT, שנת 1990, דגם 3 דלתות האצ'בק
סיטרואן AX, מבט ללוח מחוונים
סיטרואן AX
סיטרואן AX דגם ספורט
סיטרואן AX, מבט לתא הנהג
ראו גם

סיטרואן
סיטרואן ויזה
סיטרואן C15
לקריאה נוספת

סיטרואן AX נתונים טכניים
סלומון רייזנר

אין תמונה חופשית
סלומון (סולי) רייזנר (1933 – 13 ביולי 2021) היה רופא ילדים ישראלי, חלוץ רפואת היילודים בישראל.
ביוגרפיה

סלומון רייזנר נולד בדרום אפריקה למשפחה יהודית שהיגרה מלטביה. הוא גדל בפרובינציית המדינה החופשית. התייתם מאימו בגיל צעיר. למד בבית ספר תיכון בעיר פרטוריה ושם גם סיים ב-1957 את לימודי הרפואה. בשל האפרטהייד ואירועים אנטישמיים במדינה החליט לעלות לישראל.
ב-1957 החל לעבוד בבית החולים קפלן. אחר כך התמחה ברפואת ילדים בבית החולים רוטשילד בחיפה. הוא יצא לשיקגו שבארצות הברית להשתלמות בנאונאטולוגיה, תחום שהיה בחיתוליו בישראל, ובהמשך השתלם בטיפול חירום ביילודים במונטריאול שבקנדה.
ב-1973 היה לנאונאטולוג בבית החולים בילינסון, ושם הקים כעבור שנתיים את מחלקה לטיפול נמרץ ביילודים ובפגים מהראשונות בישראל ועמד בראשה. תינוקות מכל רחבי הארץ הופנו אליה. על פי מודל מחלקה זו נפתחו מחלקות נוספות בבתי החולים בישראל. לדברי עמיתו פרופסור יעקב סיוון רייזנר הוא זה שבנה את רפואת היילודים בארץ. הוא לימד סטודנטים רבים ופרסם כ-150 מאמרים בתחום התמחותו. מונה לפרופסור באוניברסיטת תל אביב.
בשנת 1987 מונה לרופא מחוז השרון בקופת חולים מכבי. הוא הקים בעיר מגוריו רמת השרון מוקד רפואה דחופה ראשון מסוגו. ב-2012 הוענק לו תואר יקיר העיר.
רייזנר היה נשוי ואב לארבעה ילדים.
הערות שוליים

↑  על פי מאמרו של אדרת.
ססמבריק

| ססמבריק |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: ססמבריקיים
סוג:: ססמבריק
שם מדעי
 Zygaena ‏פבריציוס, 1775

ססמבריק (שם מדעי: Zygaena) הוא סוג של עש, השייך למשפחת הססמבריקיים מסדרת הפרפראים. המינים בישראל בעלי צבעי אזהרה של אדום-שחור, כנראה משום שדמו של הססמבריק מכיל מימן ציאנידי המונע מציפורים לטרוף אותו.
מינים בישראל (רשימה חלקית)

ססמבריק אדמוני הססמבריק הנפוץ ביותר בישראל.
ססמבריק חגור (Z.olivieri): דומה לססמבריק האדום, אולם החלק האחורי שלו הוא צהוב ולא שחור. מין זה נפוץ בחרמון, וידוע מישראל עד ארמניה.
ססמבריק משי (Z.filipendulae): הגדול בין הססמבריקים של ארץ ישראל. מוטת כנפיו מגיעה ל-40 מ"מ. צבעי הצד העליון של הכנפיים דומים לאלה של הססמבריק האדום, אלא שהצבעים עזים יותר והפסים השחורים בין זוגות הכתמים האדומים בכנפיים הקדמיות רחבים יותר. לצד התחתון של הכנפיים הקדמיות ברק משיי. מין זה מצוי בצפון הארץ, נפוץ בכל אירופה ומגיע עד ארמניה.
Zygaena brizae נפוץ באזור החרמון.
הערות שוליים

↑  אנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 265
↑  אנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 265
1 2  פנחס אמתי, מדריך בצבעים לבעלי חיים- מדריך לילדים, 1998
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
סמסונג גלקסי נוט 7

| --- | --- |


 מידע כללי
 סוג:  דגם 
 יצרן:  סמסונג אלקטרוניקה 
 תאריך הפצה:  25 ביולי 2016
 סדרה:  סמסונג גלקסי נוט 
 הקודם בסדרה:  Samsung Galaxy Note 5 
 הבא בסדרה:  סמסונג גלקסי נוט 8 
 מידע טכני
 מערכת הפעלה:  אנדרואיד מרשמלו 
 מעבד:  ARM Cortex-A53 
 מאיץ גרפי:  Mali 
 סוללה:  סוללת יוני ליתיום 
 מידות
 רוחב:  73.7 מ"מ 
 גובה:  153.5 מ"מ 
 עובי:  7.9 מ"מ 
 משקל:  169 ג' 
 אתר רשמי
 
החלק האחורי של מכשיר סמסונג גלקסי נוט 7 כחול
סמסונג גלקסי נוט 7 (באנגלית: Samsung Galaxy Note 7) הוא טלפון חכם מסוג פאבלט המיוצר על ידי סמסונג ונחשף ב־25 ביולי 2016, הוא שוחרר רשמית ב־11 באוגוסט 2016 כיורש של הגלקסי נוט 5. זהו הטלפון הראשון של סמסונג עם מחבר USB-C והטלפון האחרון בסדרת Galaxy Note עם כפתור בית. אף על פי שמדובר במכשיר הראשי השישי בסדרת ה־Galaxy Note, סמסונג מיתגה את מספר הסדרה שלה כ"7" במקום "6", כך שהצרכנים לא יראו אותו כנחות ממכשיר הדגל שלה באותו זמן, הגלקסי S7.
Galaxy Note 7 הוא אבולוציה של Galaxy Note 5 שקיבל רכיבי חומרה ושיפורים מ־Galaxy S7, כולל שחזור האחסון הניתן להרחבה ועמידות בפני מים IP68, ותכונות חדשות כמו תצוגה מעוקלת דו-צדדית, תמיכה ב־HDR, שיפורים במעטפת המצורפת ותכונות תוכנה חדשות המשתמשות בו, מערכת זיהוי קשתית ויציאת USB-C. הביקוש לגלקסי נוט 7 עם ההשקה היה גבוה, ושבר שיאים בהזמנה מראש בדרום קוריאה וגרם לעיכוב של שיחרורים בינלאומיים בכמה שווקים בגלל מחסור באספקה. Galaxy Note 7 זכה גם לביקורות חיוביות של מבקרים, ושיבח את איכות הבנייה שלו, את תמיכת ה־HDR, כמו גם את ממשק המשתמש המייעל.
בעיות > תקלות בסוללה

ליקויים בסוללה (וכמה שגיאות משתמש) גרמו להרבה יחידות של Note 7 להתחמם יתר ולהבעיר או להתפוצץ. ב־10 באוקטובר 2016, סמסונג הפסיקה לצמיתות את ייצור הגלקסי נוט 7 עקב תקריות חוזרות ונשנות אלה.
בריצת המכשירים המקורית, הסוללה, המיוצרת על ידי Samsung SDI, הכילה פגם עיצובי שהפך את האלקטרודות בחלק השמאלי העליון של הסוללה לרגישות לכיפוף. הפרדה מוחלשת זו בין לשוניות חיוביות ושליליות של הסוללה, ובכך גרמה לבריחה תרמית ומעגלים קצרים.
בגלל ליקויי הסוללה הרבים, המכשיר נחשב למוצר מסוכן, ואסור לעלות אותו על הסיפון בחברות תעופה ובתחנות אוטובוס רבות.המכשיר הושק מחדש ב-7 ביולי 2017 בשם "Galaxy Note Fan Edition" המגיע עם סוללת 3,200mAh ומערכת ההפעלה אנדרואיד 7 נוגט.[4]
ראו גם

סמסונג גלקסי
עלון אבטחה של גלקסי נוט 7 באוטובוס של לינקס באורלנדו, פלורידה
מידע אבטחה על Galaxy Note 7
סמל ניו המפשייר

| --- | --- |

 גרסאות
 
 חותם מושבת ניו המפשייר
 
 חותם מדינת ניו המפשייר
 פרטים
 המחזיק בסמל:  ניו המפשייר 
 תאריך אימוץ:  1931 
 
סמל מדינת ניו המפשייר הוחלף מספר פעמים במהלך ההיסטוריה של המדינה (והמושבה שקדמה לה).
חותם מושבת ניו המפשייר

ב-1 ביולי 1774 התכנס לראשונה הקונגרס הפרובינציאלי באקסטר, וקבע כי אין להשתמש באף חותם "מלכותי".
בעת הכנת חוקת המדינה, הקונגרס תכנן את חותם המדינה שכלל דג ניצב, שמשני צדדיו אגודה של חמישה חצים ועץ אורן, ומסביב הכתובת "מושבת ניו המפשייר" והמוטו- VIS UNITA FORTUNA (מאוחדים וחזקים יותר).
המוטו מעולם לא הפך רשמי, אולם היה בשימוש עד שנת 1784. אין אף מסמך רשמי המתאר את הסמל, אולם נעשה בו שימוש במסמך מה-1 בספטמבר 1775. השימוש האחרון הידוע בסמל זה נעשה בעת חתימה על חוק של האספה הכללית של המדינה ב-5 ביולי 1775.
חותם מדינת ניו המפשייר

חותם המדינה נקבע רשמית בחוק מה-12 בספטמבר 1776, יומיים אחרי ההחלטה להפוך לאחת ממדינות ארצות הברית.
חותם זה מבוסס על סמל המדינה (ראו לעיל) ומציג דג המסמל את ענף הדייג ועץ המסמל את יערות המדינה, שני הענפים עליהם מתבססת כלכלת המדינה.
החצים מסמלים את חוזקה של המדינה ואת האחדות של חמשת מחוזותיה.
חותם מדינה זה, אף ששונה, עדיין מודפס במסמכים משפטיים של המדינה וכן בעותקי חוקתה.
תיקון החותם

כאשר חוקת המדינה הנוכחית נכנסה לתוקף בשנת 1784, החליט בית המחוקקים של המדינה לשנות את החותם, ולתאר בחותם ספינה שמאחוריה שמש זורחת על מנת לסמל את ענף בניית האוניות שהפך הענף העיקרי בכלכלת המדינה. החוק קבע כי לפני האונייה יוצבו מאפיינים שונים של בניית האוניות.
החוק המתאר את החותם החדש היה מאוד כללי בניסוחו, ועל כן במהלך השנים נוספו פרטים נוספים כגון חביות רום, ולעיתים דמויות של אנשים.
ועדה שמונתה על ידי מושל המדינה ג'ון ג. וינאנט בשנת 1931 המליצה לנסח מחדש את תיאור הסמל.